ai4bharat/Pralekha huggingface dataset:
पंतप्रधान कार्यालय
खंड आणि विविधता ही आमच्या स्टार्ट अपची दोन मोठी वैशिष्ट्ये आहेतः पंतप्रधान मोदी
नवी दिल्ली, 16 जानेवारी 2021
पंतप्रधान म्हणाले की स्टार्टअप जगताचे सर्वात मोठे वैशिष्ट्य खंड आणि विविधतेची क्षमता आहे. ते आज व्हिडिओ कॉन्फरन्सिंगच्या माध्यमातून ‘प्रारंभ : स्टार्टअप इंडिया आंतरराष्ट्रीय शिखर परिषदेला ’ संबोधित करत होते.
खंड अशासाठी कारण स्टार्टअप्स नवीन पध्दती, नवीन तंत्रज्ञान आणि नवीन मार्गांना वाव देत आहेत. ते जुन्या विचारपद्धतीत बदल घडवून आणत आहेत.
विविधता कारण मोठ्या संख्येने विविध कल्पना विविध क्षेत्रांमध्ये अभूतपूर्व प्रमाणात क्रांती घडवून आणत आहेत. ते अनेक क्षेत्रात क्रांती घडवून आणत आहेत या परिसंस्थेचे सर्वात मोठे वैशिष्ट्य म्हणजे व्यावहारिकतेपेक्षा उत्कटतेने परिचालन केले जात आहे. भारत आज ज्या पद्धतीने कार्य करत आहे त्यातून ‘करू शकतो ’ ही भावना दिसून येते, असे मोदी म्हणाले.
पंतप्रधानांनी भीम यूपीआयचे उदाहरण दिले, ज्याने पेमेंट व्यवस्थेत क्रांती घडवून आणली आहे. केवळ डिसेंबर 2020 मध्ये, भारतात 4 लाख कोटी रुपयांचे व्यवहार यूपीआयमार्फत झाले. त्याचप्रमाणे सौर आणि कृत्रिम बुद्धिमत्ता क्षेत्रातही भारत आघाडीवर आहे.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
वाहन नोंदणीसंबंधीच्या सर्व कामांसाठी मोबाईल क्रमांक देणे आवश्यक
(नवी दिल्ली, 27 मार्च 2020
रस्ते वाहतूक आणि महामार्ग मंत्रालयाने केंद्रीय मोटार वाहन अधिनियम, 1989 मध्ये सुधारणा केली आहे. आता वाहन नोंदणीसंबंधीच्या सर्व कामांसाठी वाहनमालकांनी मोबाईल क्रमांक देणे आवश्यक आहे. यासाठी जीएसआर क्र. 178 ई मध्ये 16 मार्च रोजीच्या आदेशानुसार अर्ज क्रमांक 20, 23A, 24, 25, 26, 27, 28, 30, 31, 32, 33, 34, 35, 36, 42, 44 मध्ये सुधारणा करण्यात आली आहे.
हे विविध अर्ज नोंदणीसंदर्भातील विविध कामे जसे, नोंदणी, हस्तांतरण, वाहनांची नोंद, नुतनीकरण, दुसरी प्रत, ना हरकत प्रमाणपत्र, पत्ता बदल, भाड्याने घेतलेल्या/खरेदी केलेल्या वाहनांसाठी प्रवेश किंवा प्रवेशबंदी यासाठी आहेत.
सुधारीत नियमांनूसार, वाहनधारकांनी यासंदर्भातील सेवांसाठी मोबाईल क्रमांक देणे आवश्यक आहे.
R.Tidke/S.Thakur/P.Kor
पंतप्रधान कार्यालय
पंतप्रधानांनी पश्चिम बंगालच्या काही भागातील पूरस्थितीबाबत राज्याच्या मुख्यमंत्र्यांशी चर्चा केली
नवी दिल्ली, 4 ऑगस्ट 2021
पंतप्रधान नरेंद्र मोदी यांनी पश्चिम बंगालच्या मुख्यमंत्री ममता बॅनर्जी यांच्याशी राज्यातील काही भागात धरणांतून सोडण्यात आलेल्या पाण्यामुळे उद्भवलेल्या पूरस्थितीबाबत चर्चा केली आहे. या परिस्थितीतून सावरण्यासाठी पाठींबा देण्याच्या हेतूने केंद्र सरकार शक्य असलेली सर्व मदत करेल अशी ग्वाहीदेखील पंतप्रधानांनी यावेळी बोलताना दिली.
पंतप्रधान कार्यालयाच्या ट्वीट संदेशात म्हटले आहे, “पंतप्रधान नरेंद्र मोदी यांनी पश्चिम बंगालच्या मुख्यमंत्री ममता बॅनर्जी यांच्याशी संवाद साधून राज्यातील काही भागात धरणांतून सोडण्यात आलेल्या पाण्यामुळे उद्भवलेल्या पूरस्थितीबाबत चर्चा केली. या परिस्थितीतून सावरण्यासाठी पाठींबा देण्याच्या हेतूने केंद्र सरकार शक्य असलेली सर्व मदत करेल अशी ग्वाही देखील पंतप्रधानांनी यावेळी बोलताना दिली. पूरग्रस्त भागातील सर्वांची सुरक्षितता आणि स्वास्थ्य यासाठी पंतप्रधान मोदी यांनी प्रार्थना केली आहे.”S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांनी रशियाचे राष्ट्राध्यक्ष व्लादिमिर पुतीन यांच्याशी साधला संवाद
नवी दिल्ली, 7 मार्च 2022
पंतप्रधान नरेंद्र मोदी यांनी आज रशियाचे राष्ट्राध्यक्ष व्लादिमिर पुतीन यांच्याशी दूरध्वनीव्दारे संवाद साधला.
उभय नेत्यांनी युक्रेनमधल्या बदलत्या परिस्थितीवर चर्चा केली. राष्ट्राध्यक्ष पुतीन यांनी पंतप्रधान मोदी यांना युक्रेन आणि रशिया यांच्यामधील वाटाघाटींच्या स्थितीची माहिती दिली. पंतप्रधान मोदी यांनी दोन्ही देशांमध्ये सुरू असलेल्या वाटाघाटींचे स्वागत केले आणि आता संघर्ष थांबेल, अशी आशा व्यक्त केली. राष्ट्राध्यक्ष पुतीन आणि राष्ट्राध्यक्ष झेलेन्स्की यांच्यामध्ये सुरू असलेल्या थेट संभाषणाव्दारे चालू असलेल्या शांततेच्या प्रयत्नांना आपण मोठ्या प्रमाणावर मदत करू शकतो, असे पंतप्रधान मोदी यांनी यावेळी सुचवले.
सुमीमध्ये अद्याप भारतीय विद्यार्थी अडकले आहेत, त्यांच्या सुरक्षेविषयी पंतप्रधान मोदी यांनी तीव्र चिंता व्यक्त केली. भारतीय विद्यार्थी आणि नागरिक यांच्या सुरक्षिततेसाठी मानवतावादी ‘कॉरिडॉर’संबंधित सुरू ठेवण्यात आलेल्या उपाय योजनांची माहिती राष्ट्राध्यक्ष पुतीन यांनी पंतप्रधान मोदी यांना यावेळी दिली.S.Thakur/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
इराणच्या अध्यक्षपदी निवडून आल्याबद्दल इब्राहिम रईसी यांचे पंतप्रधानांकडून अभिनंदन
पंतप्रधान नरेंद्र मोदी यांनी इराणच्या अध्यक्षपदी निवडून आल्याबद्दल इब्राहिम रईसी यांचे अभिनंदन केले आहे.
"इस्लामिक रिपब्लिक ऑफ इराणच्या अध्यक्षपदी निवडून आल्याबद्दल इब्राहिम रईसी यांचे अभिनंदन. भारत आणि इराणमधील बंध अधिक दृढ होण्यासाठी त्यांच्या बरोबर काम करता येईल याची मला खात्री आहे", असे पंतप्रधानांनी त्यांच्या ट्विटर संदेशात म्हटले आहे.
ग्राहक व्यवहार, अन्न आणि सार्वजनिक पुरवठा मंत्रालय
देशांतर्गत किंमती कमी करण्याच्या उद्देशाने खाद्यतेलांच्या आयातीवरील करात कपात
नव्या आयात शुल्क कपातीमुळे ग्राहकांना 1,100 कोटी रुपये लाभ अपेक्षित
खाद्यतेलाच्या देशांतर्गत किंमती नियंत्रित करण्यासाठी सरकारने विविध खाद्यतेलांच्या आयातीवरील करात कपात केली आहे. कच्च्या पाम तेलावरील आयात शुल्क 10% वरून 2.5%, तर कच्च्या सोयाबीन तेलावर आणि कच्च्या सूर्यफूल तेलावरील शुल्क 7.5% वरून 2.5% आयात शुल्क कमी करण्यात आले आहे. रिफाईंड पाम तेल, रिफाईंड सोयाबीन तेल आणि रिफाईंड सूर्यफूल तेलाचे आयात शुल्क 37.5% वरून 32.5% वर आणण्यात आले आहे.
आज 11 सप्टेंबर 2021 पासून शुल्कातील कपात लागू आहे. खाद्यतेलांच्या वाढत्या किंमतीवर नियंत्रण ठेवण्यासाठी विशेषत: फेब्रुवारी 2021 पासून सरकार करत असलेल्या विविध प्रयत्नांचा हा भाग आहे.
खाद्यतेलांच्या आयातीवरील शुल्क कपातीमुळे या वस्तूंच्या देशांतर्गत किंमती कमी होण्याची अपेक्षा आहे. यामुळे ग्राहकांना वाजवी किंमतीत या वस्तू उपलब्ध होतील.नव्या अधिसूचनेनुसार, आयात शुल्काचे पूर्वीचे आणि सध्याचे दर खाली दिले आहेत.
आयात शुल्क कमी करण्याबरोबरच, कच्च्या पाम तेलासाठी कृषी उपकर 17.5% वरून 20% करण्यात आला आहे.
खाद्यतेलांवरील आयात शुल्कात सध्या केलेली कपात संपूर्ण वर्षासाठी 1,100 कोटी रुपये आहे. सरकारद्वारे दिलेल्या शुल्काच्या अनुषंगाने पूर्वीच्या शुल्कामधील कपात धरून ग्राहकांपर्यंत 4,600 कोटी रुपयांचा लाभ पोहोचणे अपेक्षित आहे.
भाववाढीवर नियंत्रण ठेवण्यासाठी सरकारने नुकतेच केलेले काही प्रयत्न खाली दिले आहेत.
कच्च्या पाम तेलावरील आयात शुल्काचे सुसूत्रीकरण
30.06.2021 पासून कच्च्या पाम तेलावरील आयात शुल्क 10% पर्यंत कमी करण्यात आले आहे.
रिफाईंड पाम तेलाची आयात सुलभ करणे
रिफाईंड पाम तेलांसाठी आयात धोरणात 30.06.2021 पासून 31.12.2021 पर्यंत "प्रतिबंधित" ऐवजी "विनामूल्य" अशी सुधारणा करण्यात आली आहे.
विविध खाद्यतेलांवरील आयात शुल्कात कपात
20.08.2021 पासून कच्चे सोयाबीन तेल आणि कच्चे सूर्यफूल तेल यावरील आयात शुल्क 7.5% आणि रिफाइंड सोयाबीन तेल आणि रिफाईंड सूर्यफूल तेलावर 37.5% पर्यंत आयात शुल्क कमी करण्यात आले .
विविध बंदरांवर आयात सुविधा
सीमाशुल्क, FSSAI, PP&Q, DFPD आणि DoCA द्वारे विविध बंदरांवर आयात सुलभ केली जात आहे.
कोविड -19 च्या पार्श्वभूमीवर आयात मालाच्या जलद निपटाऱ्यासाठी विशेष उपाय
कोविड -19 मुळे विलंब झालेल्या आयात मालाच्या नियमितपणे आढाव्यासाठी आणि निपटाऱ्याचा वेग वाढवण्यासाठी एक समिती काम करत आहे. यामुळे खाद्यतेलांच्या निपटाऱ्याचा सरासरी कालावधी 3 ते 4 दिवसांवर आणण्यात मदत झाली आहे.
आरोग्य आणि कुटुंब कल्याण मंत्रालय
भारतीय वैद्यकीय संशोधन परिषद आणि ड्यूश फोर्शंग्सगेमीन्सचाफ्ट e.V.,जर्मनी यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 9 मार्च 2022
पंतप्रधान श्री नरेंद्र मोदी यांच्या अध्यक्षतेखालील केंद्रीय मंत्रिमंडळाला भारतीय वैद्यकीय संशोधन परिषद  आणि जर्मनीच्या ड्यूश फोर्शंग्सगेमीनशाफ्ट e.V.  यांच्यातील भारत सरकारच्या द्वितीय अनुसूची  नियम 1961 च्या नियम 7 नुसार डिसेंबर 2021 मध्ये झालेल्या सामंजस्य कराराची माहिती देण्यात आली.
सामंजस्य कराराची उद्दिष्टे:
विषशास्त्र, उपेक्षित आजार , दुर्मिळ आजार आणि परस्पर हिताच्या इतर कोणत्याही क्षेत्रांसह वैद्यकीय विज्ञान/आरोग्य संशोधन क्षेत्रात सहकार्य करणे. वैज्ञानिक संशोधन आणि तंत्रज्ञानाच्या विकासातील सहकार्यामध्ये वैज्ञानिक संशोधन प्रकल्पांसाठी संयुक्त निधी तसेच संशोधकांची देवाणघेवाण आणि उच्च वैज्ञानिक दर्जाच्या, विज्ञानाच्या प्रगतीसाठी फायदेशीर आणि वैज्ञानिक दृष्टिकोनातून महत्वाची असलेली संयुक्त चर्चासत्र, परिसंवाद आणि कार्यशाळांसाठी निधी समाविष्ट आहे.
आर्थिक परिणाम:
वैज्ञानिक संशोधन आणि तंत्रज्ञानाच्या विकासातील सहकार्यामध्ये वैज्ञानिक संशोधन प्रकल्पांसाठी संयुक्त निधी तसेच संशोधकांची देवाणघेवाण आणि उच्च वैज्ञानिक दर्जाच्या, विज्ञानाच्या प्रगतीसाठी फायदेशीर आणि वैज्ञानिक दृष्टिकोनातून महत्वाची असलेली संयुक्त चर्चासत्र, परिसंवाद आणि कार्यशाळांसाठी निधी समाविष्ट आहे.
JPS/VJ/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
रेल्वे मंत्रालय
उर्जानिर्मिती प्रकल्पांना कोळशाचा पुरवठा करण्याचा भारतीय रेल्वेचा वेग कायम
ऊर्जानिर्मिती प्रकल्पांना कोळशाचा पुरवठा करण्यासाठी रेल्वे विभागाने अतिरिक्त डब्यांची केली सोय
वर्ष 2021-22 मध्ये रेल्वेच्या माध्यमातून 111 दशलक्ष टन कोळसा पुरवठ्याचा विक्रम
नवी दिल्ली, 25 एप्रिल 2022
देशभरातील ऊर्जानिर्मिती प्रकल्पांना कोळशाचा अखंडित पुरवठा सुनिश्चित करण्यासाठी रेल्वेच्या जाळ्याच्या माध्यमातून अधिक प्रमाणात कोळशाची वाहतूक करता यावी या उद्देशाने भारतीय रेल्वे विभागाने अतिरिक्त गाड्या तसेच अतिरिक्त डब्यांची सोय केली आहे. भारतीय रेल्वेने कोळसा वाहतुकीला वेग दिल्यामुळे सप्टेंबर 21 ते मार्च 22 या काळात 32% अधिक कोळशाची वाहतूक झाली आहे तर एप्रिल 2022नंतर संसाधनांच्या कार्यक्षम वापरामुळे या वाहतुकीत 10% वाढ नोंदली गेली आहे.
वर्ष 2021-22 दरम्यान भारतीय रेल्वेने रेल्वेगाड्यांच्या माध्यमातून कोळसा वाहतूक वाढवून तब्बल 111 दशलक्ष टन एवढ्या विक्रमी प्रमाणात कोळशाची वाहतूक झाली असून गेल्या वर्षी झालेल्या 542 दशलक्ष टन कोळशाच्या लोडिंगच्या तुलनेत या वर्षी लोडिंगमध्ये 20.4% ची वाढ नोंदवत 653 दशलक्ष टन इतक्या विक्रमी कोळशाचे लोडिंग झाले आहे.
तसेच सप्टेंबर 21 ते मार्च 22 या कालावधीत उर्जा क्षेत्रासाठी होणाऱ्या कोळशाच्या लोडिंगमध्ये केवळ दोन तिमाहींमध्ये 32% वाढ झाली आहे.
एप्रिल 2022 मध्ये भारतीय रेल्वे विभागाने उर्जा क्षेत्रासाठी केल्या जाणाऱ्या कोळशाच्या लोडिंगला प्राधान्य देण्यासाठी अनेक पावले उचलल्यामुळे एका आठवड्याच्या कालावधीत कोळसा पुरवठ्यात 10% वाढ झाली आहे.
रेल्वे विभागाच्या ज्या उपाययोजनांमुळे ही सुधारणा शक्य झाली त्यापैकी काही उपाय पुढीलप्रमाणे आहेत:
- कोळसा वाहून नेणाऱ्या गाड्यांना रेल्वे मार्गावर प्राधान्य दिले जात असून रेल्वे गाड्यांमध्ये कोळसा भरण्यापासून त्यांचा प्रवास आणि शेवटी प्रकल्पाच्या ठिकाणी तो उतरविला जाईपर्यंतच्या संपूर्ण चक्रादरम्यान प्रत्येक गाडीवर बारकाईने लक्ष ठेवले जात आहे.
- प्राधान्य दिल्यामुळे आणि बारकाईने लक्ष ठेवल्यामुळे लांब अंतरावर असणाऱ्या महत्त्वाच्या ऊर्जानिर्मिती केंद्रांपर्यंत पोहोचण्याचा वेळ 12 ते 36 % नी लक्षणीय प्रमाणात कमी झाला.
- भारतीय रेल्वे विभागाने लांबच्या ऊर्जानिर्मिती केंद्रांकडे कोळसा घेऊन जाणाऱ्या गाड्यांच्या वाहतुकीला प्राधान्य दिले आहे आणि 1 ते 10 एप्रिल या कालावधीत आघाडीवर असणाऱ्या कोळसा गाड्यांपेक्षा गेल्या 5 दिवसांतील या गाड्यांची आघाडी 7%नी वाढली आहे यावरून ते दिसून येते.
- कोळसा वाहून नेणाऱ्या गाड्यांच्या सरासरी आघाडीत वाढ झाली असली तरी एकाच गाडीच्या लागोपाठच्या दोन लोडिंगदरम्यानचा वेळ 10%नी कमी झाला आहे.
- या परिचालनात्मक अभिनव उपक्रमांसोबतच भारतीय रेल्वेने, ऊर्जानिर्मिती प्रकल्पांपर्यंत कोळसा वाहून नेणाऱ्या गाड्या वाढविण्यासोबतच अखंडितपणे अधिक कोळशाच्या डब्यांचे लोडिंग देखील केले आहे.
R.Aghor/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
आयुष मंत्रालय
पारंपरिक प्रणालींचा वापर करून कोविड-19 च्या उपचारांसाठी औषधांचा विकास
नवी दिल्ली 19 जुलै 2022
आयुष मंत्रालयाने भारतीय वैद्यकीय संशोधन परिषद , जैवतंत्रज्ञान विभाग , वैज्ञानिक आणि औद्योगिक संशोधन परिषद , ऑल इंडिया इन्स्टिट्यूट ऑफ मेडिकल सायन्सेस  आणि आयुष संस्था यांच्या प्रतिनिधींचा समावेश असलेले एक आंतर-विद्या शाखीय आयुष संशोधन आणि विकास कृती दल स्थापन केले आहे. प्रतिबंधक उपायांबाबतच्या क्लिनिकल संशोधनासंबंधित मार्गदर्शक तत्वांचा आराखडा तयार करण्यासाठी तसेच कोविड-19 बाधित रुग्णांच्या उपचारात अश्वगंधा, ज्येष्ठीमध, गुडुची + पिप्पली आणि पॉलिहर्बल फॉर्म्युलेशन  या चार औषधाच्या वापराबाबत संशोधन करण्यासाठी आंतर विद्या शाखीय आयुष संशोधन आणि विकास कृती दलाची स्थापना करण्यात आली आहे. आयुष मंत्रालयाच्या अंतर्गत संशोधन परिषद आणि राष्ट्रीय संस्थांद्वारे एकूण 150 क्लिनिकल, प्री-क्लिनिकल आणि एपिडेमियोलॉजिकल अभ्यास हाती घेण्यात आले आहेत.
कोविड-19 सारख्या संसर्गजन्य आजारांना प्रतिबंध करण्यासाठी आयुष मंत्रालयाने हाती घेतलेल्या उपायांपैकी काही उपक्रम/उपाय खालीलप्रमाणे आहेत.
- आयुष मंत्रालयाने, कोविडपासून स्वतःचे संरक्षण कसे करावे आणि निरोगी कसे राहावे याबद्दल एक मार्गदर्शिका जारी केली होती. या मार्गदर्शिकेमध्ये स्वच्छता राखण्याबरोबरच हात धुणे, मास्क वापरणे इत्यादी, यासारखे साधे घरगुती उपाय देखील लोकांना सुचवले होते.
- मंत्रालयाकडून राज्ये/केंद्रशासित प्रदेशांच्या सर्व मुख्य सचिवांना लोकांची सामान्य प्रतिकारशक्ती वाढविण्याबाबत अधिक विशिष्ट सूचना तसेच राज्ये/केंद्रशासित प्रदेशांच्या आरोग्य विभागांच्या समन्वयाने आवश्यक तेथे संभाव्य आयुष पद्धतीच्या वापराबाबत एक पत्र पाठविण्यात आले.
- आयुष मंत्रालयाकडून आरोग्य आणि कुटुंब कल्याण मंत्रालयाला  एक पत्र पाठवण्यात आले होते, ज्यामध्ये कोविड-19 या साथीच्या आजाराचा सामना करण्यासाठी मोठ्या प्रमाणावर आयुष पायाभूत सुविधा एकत्रित करून वापरण्याचा प्रस्ताव ठेवण्यात आला होता.
- आयुष मंत्रालय, प्रतिबंधात्मक आरोग्य उपायांसाठी आणि रोग प्रतिकारशक्ती वाढवण्यासाठी स्व-काळजी मार्गदर्शक तत्त्वांची शिफारस करते.
- भारत सरकारने, कोविड-19 च्या व्यवस्थापनासाठी राष्ट्रीय कृती दलाने तयार केलेल्या आयुर्वेद आणि योगावर आधारित "राष्ट्रीय क्लिनिकल व्यवस्थापन मार्गदर्शिका" देखील जारी केली आहे.
- आयुष मंत्रालयाने कोविड-19 दरम्यान स्वत:ची काळजी घेण्यासाठी आयुर्वेद, युनानी आणि सिद्ध उपचार प्रणालीचे प्रतिबंधात्मक उपाय आणि गृह विलगीकरणात असलेल्या कोविड-19 रुग्णांवर उपचार करत असताना आयुष व्यवसायिकांना उपयोगी पडतील अशी मार्गदर्शक तत्त्वे देखील जारी केली आहेत.
- आयुष मंत्रालयाने कोविड-19 साथीच्या आजारादरम्यान आयुष व्यवसायिकांसाठी नैतिक वर्तन पद्धतींबद्दल मार्गदर्शिका देखील जारी केली आहे.
- असे कोणतेही औषध विकसित केलेले नाही ज्याचा वापर अॅलोपॅथिक, होमिओपॅथिक औषधे किंवा सध्या कोविड-19 विरुद्ध दिल्या जाणाऱ्या लसींना पर्याय म्हणून करता येईल.
आयुष मंत्री सर्बानंद सोनोवाल यांनी आज राज्यसभेत एका प्रश्नाच्या लेखी उत्तरात ही माहिती दिली.
सविस्तर बातमीसाठी येथे क्लिक करा.
S.Patil/S.Mukhedkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
पंतप्रधान कार्यालय
आशियाई क्रीडा स्पर्धा 2018 मध्ये उत्कृष्ट कामगिरी करणाऱ्या खेळाडूंचे पंतप्रधानांनी केले अभिनंदन
नवी दिल्ली, 2 सप्टेंबर 2018
आशियाई क्रीडा स्पर्धा 2018 मध्ये उत्कृष्ट कामगिरी करणाऱ्या भारतीय खेळाडूंचे पंतप्रधान नरेंद्र मोदी यांनी अभिनंदन केले आहे.
‘आशियाई क्रीडा स्पर्धा 2018 चा समारोप होत असताना या स्पर्धेत उत्कृष्ट सादरीकरण करणाऱ्या भारतीय खेळाडूंचे मी पुन्हा एकदा अभिनंदन करतो. आशियाई क्रीडा स्पर्धेच्या इतिहासात 2018 या वर्षी भारतीय खेळाडूंनी आजवरची सर्वोत्कृष्ट कामगिरी नोंदवली. स्पर्धेत सहभागी प्रत्येक स्पर्धकाने भारताच्या सन्मानात भर घातली आहे.
आशियाई क्रीडा स्पर्धा 2018 मध्ये आपण ज्या क्रीडा प्रकारांमध्ये आजवर उत्तम कामगिरी करत आलो आहोत, त्यात चांगली कामगिरी केलीच. पण यापूर्वी फारसे यश न मिळालेल्या क्रीडा प्रकारांमध्येही लक्षणीय कामगिरीची नोंद केली आहे. ही अतिशय सकारात्मक बाब असून भारतीय क्रीडा क्षेत्रासाठी हा शुभ शकून आहे.
या स्पर्धकांचे प्रशिक्षक, सहाय्यक कर्मचारी, पालक, कुटुंबीय आणि मित्र मंडळींना मी अभिवादन करतो. या स्पर्धकांना सातत्याने पाठिंबा दिल्याबद्दल आपले आभार. या सर्व खेळाडूंना भविष्यात उत्तम कामगिरीसाठी माझ्या अनेक शुभेच्छा.
आशियाई क्रीडा स्पर्धेत 2018 चे स्मरणीय आयोजन केल्याबद्दल राष्ट्रपती जोको विडोडो आणि इंडोनेशियाच्या जनतेचे अभिनंदन. या स्पर्धेत सर्व स्पर्धकांनी उत्कृष्ट सादरीकरण केले आणि खिलाडूवृत्तीचा वारंवार प्रत्यय येत राहिला’ असे पंतप्रधानांनी यासंदर्भात ट्विटरवरून जारी केलेल्या संदेशांमध्ये म्हटले आहे.
B.Gokhale/M.Pange/P.Kor
(Visitor Counter : 77
अंतराळ विभाग
सरकारने परदेशी संस्थांना इस्रोच्या सुविधा वापरण्याची परवानगी दिलेली नाही तसेच केवळ बिगर -सरकारी भारतीय संस्थांना इस्रो सुविधा आणि तांत्रिक सहाय्य वापरण्याची परवानगी आहे -केंद्रीय मंत्री डॉ जितेंद्र सिंह
नवी दिल्ली, 2 फेब्रुवारी 2023
केंद्रीय विज्ञान आणि तंत्रज्ञान राज्यमंत्री ; भू विज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह म्हणाले की, सरकारने परदेशी संस्थांना इस्रोची सुविधा वापरण्याची परवानगी दिलेली नाही आणि केवळ बिगर -सरकारी भारतीय संस्थांना इस्रोची सुविधा आणि इन -स्पेस द्वारे तांत्रिक सहाय्य वापरण्याची परवानगी दिली जात आहे .
बिगर -सरकारी भारतीय संस्थांद्वारे वापरण्यात आलेल्या अलिकडील सुविधांमध्ये स्कायरूट कंपनीने त्यांच्या मिशन प्रारंभ साठी वापरलेले श्रीहरीकोटा येथील साउंडिंग रॉकेट लॉन्च कॉम्प्लेक्स आणि अग्निकुल कॉसमॉस प्रा. लि ने अग्निलेट या इंजिनच्या चाचणीसाठी तिरुवनंतपुरम येथील थुंबा इक्वेटोरियल रॉकेट लॉन्चिंग स्टेशन सुविधेचा समावेश असल्याचे डॉ जितेंद्र सिंह यांनी आज राज्यसभेत एका प्रश्नाच्या लेखी उत्तरात सांगितले.
सरकार अंतराळ क्षेत्रातल्या विविध कार्यक्रमांच्या सुरुवातीपासून शेवटपर्यंतच्या अंमलबजावणीसाठी खाजगी क्षेत्राचा सहभाग वाढवण्यासाठी प्रयत्नशील आहे असे डॉ जितेंद्र सिंह म्हणाले. शैक्षणिक संस्था, स्टार्ट-अप आणि उद्योगांसह खाजगी क्षेत्राचा संपूर्ण प्रक्रियेत सहभाग अपेक्षित आहे, ज्यामुळे राष्ट्रीय अंतराळ विषयक अर्थव्यवस्थेचा विस्तार होईल, अधिक रोजगाराच्या संधी निर्माण होतील, एक समृद्ध अंतराळ परिसंस्था निर्माण होईल आणि परिणामी जागतिक अंतराळ विषयक अर्थव्यवस्थेत भारताचा दीर्घकालीन वाटा वाढेल, असे ते म्हणाले.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
माहिती आणि प्रसारण मंत्रालय
69व्या बर्लिन आंतरराष्ट्रीय चित्रपट महोत्सवात भारतीय दालनाचे उद्घाटन
(नवी दिल्ली, 8 फेब्रुवारी 2019
बर्लिन आंतरराष्ट्रीय चित्रपट महोत्सव 2019 मध्ये युरोपियन फिल्म मार्केटचे संचालक मॅथिजीस वूटर नोल यांनी भारतीय दालनाचे उद्घाटन केले. बर्लिनमधील भारतीय दूतावासाचे मिशन उपप्रमुख परामिता त्रिपाठी आणि इएफएमच्या तांत्रिक आणि विक्री विभागाचे प्रमुख पीटर डमश उपस्थित होते. इफ्फी 2019 च्या पोस्टर्सचे उद्घाटनही मान्यवरांच्या हस्ते करण्यात आले. चित्रपट महोत्सव संचालनालयातील अतिरिक्त महासंचालक चैतन्य प्रसाद आणि माहिती आणि प्रसारण मंत्रालयाच्या चित्रपट विभागाचे संचालक जी. सी. आरोन यांच्यासह भारतीय प्रतिनिधी मंडळाच्या सदस्यांनी इएफएमच्या प्रतिनिधीला इफ्फीचे सुवर्ण महोत्सव समारंभाचे महत्व, भारतात चित्रपट निर्मिती सोपी बनवण्यासाठी सरकारच्या धोरणात्मक उपाययोजना, चित्रपट सुविधा कार्यालयाची स्थापना, चित्रीकरणासाठी ऑनलाईन अर्ज करण्याकरता www.ffo.gov.in या वेबपोर्टलचा शुभारंभ आणि पायरसी रोखण्यासाठी सिनेमॅटोग्राफी कायद्यात करण्यात आलेल्या सुधारणांबाबत माहिती दिली.
इफ्फीच्या सुवर्णमहोत्सवी समारंभात सहभागी होण्याबाबत इएफएमशी संबंधित लोक गंभीरतेने विचार करतील, असे नोल यांनी यावेळी सांगितले. इफ्फी समारंभातील सहभागामुळे भारतीय हितधारक आणि चित्रपट उद्योगाला भविष्यात बर्लिनच्या आयोजकांशी परस्पर संबंध मजबूत करण्यात मदत मिळेल.
N.Sapre/S.Kane/P.Kor
पंतप्रधान कार्यालय
माजी पंतप्रधान इंदिरा गांधी यांना त्यांच्या जयंतीनिमित्त पंतप्रधानांनी वाहिली आदरांजली
पंतप्रधान नरेंद्र मोदी यांनी माजी पंतप्रधान इंदिरा गांधी यांना त्यांच्या जयंतीनिमित्त आदरांजली वाहिली आहे.
पंतप्रधानांनी ट्विट केले आहे ;
"आपल्या माजी पंतप्रधान श्रीमती इंदिरा गांधी जी यांना त्यांच्या जयंतीनिमित्त विनम्र अभिवादन."
पंतप्रधान कार्यालय
मध्य प्रदेशातील सिधी येथे बस अपघातात झालेल्य जीवितहानीबद्दल पंतप्रधान नरेंद्र मोदी यांनी व्यक्त केला शोक
पंतप्रधान राष्ट्रीय मदत निधीतून मृतांच्या जवळच्या नातेवाईकांना 2 लाख तर जखमींना 50,000 रुपयांच्या सानुग्रह अनुदानाची घोषणा
मध्य प्रदेशातील सिधी येथे बस अपघातात झालेल्या जीवितहानीबद्दल पंतप्रधान नरेंद्र मोदी यांनी शोक व्यक्त केला आहे. तसेच प्रत्येक मृताच्या जवळच्या नातेवाईकांना पंतप्रधान राष्ट्रीय मदत निधीतून 2 लाख आणि जखमींना 50,000 रुपयांचे सानुग्रह अनुदान जाहीर केले आहे.
पंतप्रधान कार्यालयाने ट्विट केले;
“मध्य प्रदेशातील सिधी येथे झालेला बस अपघात वेदनादायक आहे. या दु:खाच्या प्रसंगी ज्यांनी आपले प्रियजन गमावले त्यांच्या दु:खात मी सामील आहे. जखमी लवकर बरे व्हावेत अशी माझी इच्छा आहे. मध्यप्रदेश सरकार सर्व बाधितांना शक्य ती सर्व मदत करत आहे.”
“मध्यप्रदेशातील अपघातातील प्रत्येक मृताच्या जवळच्या नातेवाईकांना पंतप्रधान राष्ट्रीय मदत निधीतून 2 लाख रुपये तर जखमींना 50,000 रूपये दिले जातील”
पंतप्रधान कार्यालय
पंतप्रधानांनी आंध्र प्रदेशच्या मुख्यमंत्र्यांशी गुलाब चक्रीवादळाविषयी दूरध्वनीवरून चर्चा केली
नवी दिल्ली, 26 सप्टेंबर 2021
पंतप्रधान नरेंद्र मोदी यांनी आंध्र प्रदेशचे मुख्यमंत्री वाय एस जगन मोहन रेड्डी यांच्याशी दूरध्वनीवरून संवाद साधला आणि गुलाब चक्रीवादळच्या पार्श्वभूमीवर निर्माण झालेल्या परिस्थितीचा आढावा घेतला. पंतप्रधानांनी केंद्राकडून शक्य ती सर्व मदत पुरवण्याचे आश्वासन दिले.
एका ट्विटमध्ये पंतप्रधान म्हणाले;
"आंध्र प्रदेशचे मुख्यमंत्री वाय एस जगन मोहन रेड्डी यांच्याशी बोललो आणि गुलाब चक्रीवादळच्या पार्श्वभूमीवर उद्भवलेल्या परिस्थितीचा आढावा घेतला. केंद्राकडून शक्य ती सर्व मदत पुरवण्याचे आश्वासन दिले. मी प्रत्येकाच्या सुरक्षिततेसाठी आणि कल्याणासाठी प्रार्थना करतो."
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 211 कोटी 66 लाखांहून अधिक मात्रा देण्यात आल्या
12 ते 14 वर्ष या वयोगटातील मुलामुलींना देण्यात आलेल्या कोविड-19 प्रतिबंधक लसीच्या पहिल्या मात्रांची संख्या 4.02 कोटींहून अधिक
भारतातील सध्याची कोविड सक्रीय रुग्णसंख्या 86,591
गेल्या 24 तासात देशात 9,436 नव्या कोरोना बाधित रुग्णांची नोंद
देशातील रोगमुक्ती दर सध्या 98.62 टक्के
साप्ताहिक पॉझिटीव्हिटी दर सध्या 2.70 टक्के आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 211 कोटी 66 लाखांचा  टप्पा ओलांडला आहे. देशभरात 2,82,08,570 सत्रांच्या आयोजनातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम 16 मार्च 2022 रोजी सुरु झाली. आतापर्यंत 4.02 कोटींहून अधिक  किशोरवयीन मुलामुलींना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 पासून सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय आकडेवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,13,932
|
|
2nd Dose
|
|
1,01,05,548
|
|
Precaution Dose
|
|
67,22,684
|
|
FLWs
|
|
1st Dose
|
|
1,84,34,350
|
|
2nd Dose
|
|
1,76,96,816
|
|
Precaution Dose
|
|
1,30,86,008
|
|
Age Group 12-14 years
|
|
1st Dose
|
|
4,02,51,855
|
|
2nd Dose
|
|
3,00,68,992
|
|
Age Group 15-18 years
|
|
1st Dose
|
|
6,16,50,847
|
|
2nd Dose
|
|
5,22,59,094
|
|
Age Group 18-44 years
|
|
1st Dose
|
|
56,05,07,685
|
|
2nd Dose
|
|
51,27,89,310
|
|
Precaution Dose
|
|
5,87,72,292
|
|
Age Group 45-59 years
|
|
1st Dose
|
|
20,38,89,334
|
|
2nd Dose
|
|
19,62,49,040
|
|
Precaution Dose
|
|
3,34,03,843
|
|
Over 60 years
|
|
1st Dose
|
|
12,75,71,104
|
|
2nd Dose
|
|
12,26,65,911
|
|
Precaution Dose
|
|
4,00,96,763
|
|
Precaution Dose
|
|
15,20,81,590
|
|
Total
|
|
2,11,66,35,408
भारतातील कोविड सक्रीय रुग्णसंख्या आता 86,591 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.19 टक्के आहे.
त्यामुळे, भारतातील रोगमुक्ती दर आता 98.62 टक्के झाला आहे. गेल्या 24 तासांत 9,999 रुग्ण कोविड आजारातून बरे झाले आहेत. देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,37,93,787 झाली आहे.
गेल्या 24 तासांत, देशात नव्या 9,436 कोविड रुग्णांची नोंद झाली.
गेल्या 24 तासात देशात कोविड संसर्ग तपासण्यासाठी एकूण 3,22,551 चाचण्या करण्यात आल्या. देशात आतापर्यंत एकंदर 88 कोटी 50 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 2.70 टक्के आहे आणि दैनंदिन पॉझिटीव्हिटी दर 2.93% इतका नोंदला गेला आहे.